stanford-oval/wikipedia huggingface dataset:
วิทยาลัยชุมชนพิจิตร
สาขาวิชาที่เปิดสอน > หลักสูตรระยะสั้น

วิทยาลัยชุมชนพิจิตร เปิดสอนหลักสูตรระยะสั้นหลายหลักสูตร อาทิ คอมพิวเตอร์เบื้องต้น การใช้งานอินเทอร์เน็ตเบื้องต้น ฯลฯ โดยคิดค่าใช้จ่ายชั่วโมงละ 1-5 บาท (แล้วแต่รายวิชา)
แหล่งข้อมูลอื่น

วิทยาลัยชุมชนพิจิตร
หมายเลขโทรศัพท์ 056-659-180
| ด ค กหน่วยงานในสถาบันวิทยาลัยชุมชน |
| --- | --- | --- |
| ส่วนงานราชการ |  สำนักงานสถาบัน  วิทยาลัยในสังกัด  |  |
| วิทยาลัยชุมชนในสังกัด |  แม่ฮ่องสอน  พิจิตร  ตาก  บุรีรัมย์  มุกดาหาร  หนองบัวลำภู  สระแก้ว  อุทัยธานี  ระนอง  นราธิวาส  ยโสธร  สมุทรสาคร  ตราด  สตูล  พังงา  ยะลา  ปัตตานี  แพร่  สงขลา  น่าน  |  |
ราชอาณาจักรสิกขิม

ระวังสับสนกับ จักรวรรดิซิกข์
ราชอาณาจักรสิกขิม เป็นอาณาจักรที่ปกครองยาวนานมาเป็นเวลา 333 ปีปกครองโดยโชเกล สถาปนาตั้งแต่ปี ค.ศ 1642 จนถึงวันที่ 16 พฤษภาคม ค.ศ. 1975 ได้เข้าเป็นรัฐสมาชิกส่วนหนึ่งของประเทศอินเดียจนเป็นรัฐสิกขิมหลังมีการลงประชามติ
ราชอาณาจักรสิกขิมเป็นรัฐในอารักขาของจักรวรรดิบริติชตั้งแต่ปี ค.ศ. 1861 จนถึงปี ค.ศ. 1947 และเป็นรัฐในอารักขาของประเทศอินเดียตั้งแต่ปี ค.ศ. 1950 จนถึงปี ค.ศ. 1975
ดูเพิ่ม

รัฐสิกขิม
ประวัติศาสตร์สิกขิม
หนังสืออ่านเพิ่มเติม

Duff, Andrew (2015). Sikkim: Requiem for a Himalayan Kingdom. Edinburgh: Birlinn. ISBN 978-0-85790-245-0.
Rai, Rajiv (2015), The State in the Colonial Periphery: A Study on Sikkims Relation with Great Britain, Partridge Publishing India, ISBN 978-1-4828-4871-7
Rose, Leo E. (Spring 1969), "India and Sikkim: Redefining the Relationship", Pacific Affairs, 42 (1): 32–46, JSTOR 2754861
Rose, Leo E. (1971), Nepal – Strategy for Survival, University of California Press, ISBN 978-0-520-01643-9
Singh, Amar Kaur Jasbir (1988), Himalayan triangle: a historical survey of British India's relations with Tibet, Sikkim, and Bhutan, 1765-1950, British Library
Sharma, Suresh Kant; Sharma, Usha (2005), Discovery of North-East India: Geography, History, Culture, Religion, Politics, Sociology, Science, Education and Economy. Sikkim. Volume ten, Mittal Publications, pp. 117–, ISBN 978-81-8324-044-4
แหล่งข้อมูลอื่น

"Buddhist Monasteries of Sikkim". Sikkim.nic.in.
ราชอาณาจักรสิกขิม ที่เว็บไซต์ Curlie
Climbing the clouds to Sikkim
Kings Of Sikkim
The Sikkim saga, through an American lens
Sikkim kingdom 1962 - 1967.The last flag of independent Sikkim - Youtube
| ด ค กรัฐสลุตแห่งบริติชราช* |
| --- | --- |
สลุต 21 นัด:  วโฑทรา  ควาลิยัร  ไฮเดอราบาด  ชัมมูและกัศมีร์  ไมสูรุ 
สลุต 19 นัด:  โภปาล  อินเทาร์  กลาฏ  โกลหาปูระ  ติรุวิตางกูร์  อุทัยปุระ 
สลุต 17 นัด:  พหวัลปุระ  ภารตปุระ  พิกาเนร์  พุณฑิ  โกชิน  คูช  ชัยปุระ  โชธปุระ  กราวลี  โกฏา  ปฏิยาลา  ปุฑุกโกฏไฏ  เรวะ  โตงก์ 
สลุต 15 นัด:  อัลวาร์  พานสวร  ทติยา  เทวัสผู้พี่  เทวัสผู้น้อง  ธร  โธลปุระ  ทุวครปุระ  อิทัร  ไชสัลเมร์  แขร์ปุระ  กิษาณครห์  โอรฉะ  ปรตาปครห์  รามปุระ  สิกขิม  สิโรหี 
สลุต 13 นัด:  พนารัส  ภาวนคร  คูชเพหาร์  ธรงาธระ  ชโวรา  ฌลวัร  ชินท์  ชูนาคฒ  กปูรฐัล  นภา  นวนคร  ปลันปุระ  โปรบันดาร์  ราชปิปละ  รัตลัม  ตริปุระ 
สลุต 11 นัด:  อชัยครห์  อะลีราชปุระ  บาโอนี  บาร์วานี  พีชวาร  พิลาสปุรั  คามเบย์  ชามบา  จรขรี  ฉัตรปุระ  จิตรัล  ฟารีดโกฏ  เตหรีครหวาล  โคนทัล  ฌันชิรา/จะฟราบาด  ฌบูวา  มเลรโกฏ  มันดี  มณีปุระ  โมรวี  นรสิงหครห์  ปันนะ  รธันปุระ  ราชครห์  ไสลนา  สัมฐัร  สีรมูร์  สีตามาว  สุเกต  วันกเนร์ 
สลุต 9 นัด:  พาลสินัร  พังคนปัลเล  บันสดา  พราวนธะ  พาริยา  โภร์  โฉตอุทัยปุระ  ทันตะ  ธรัมปุระ  โธรล  ชวาหัร  กาลหันที  ขิลจีปุระ  ลิมพที  โลหรู  ลุนวาฑ  มาอิหัร  มยุรภัณช์  มุโธล  นโคท  ปลิตนา  ปัฏนา  ราชโกฏ  สจิน  สังคลี  สันตะ  สวันตวาฑี  ชาห์ปุระ  โสเนปุระ  วาธวัน  ยองฆเว 
 รัฐสลุต หมายถึง รัฐมหาราชาแห่งบริติชราชที่ได้รับการสดุดีโดยการการยิงสลุตจากราชวงค์อังกฤษ (ในฐานะผู้ปกครองสูงสุด)
ประเทศบุรุนดี

| สาธารณรัฐบุรุนดี Republika y'u Burundi (คิรุนดี)  République du Burundi (ฝรั่งเศส) |
| --- | --- |
   ธงชาติ    ตราแผ่นดิน  
คำขวัญ: Unité, Travail, Progrès   (ภาษาฝรั่งเศส: เอกภาพ แรงงาน ความก้าวหน้า)
เพลงชาติ: บูรูนดีบกาชู 

เมืองหลวง: กีเตกา (ทางการบริหาร) บูจุมบูรา (ทางเศรษฐกิจ) 3°30′S 30°00′E﻿ / ﻿3.500°S 30.000°E﻿ / -3.500; 30.000
เมืองใหญ่สุด: บูจุมบูรา
ภาษาราชการ: ภาษาคิรุนดีและภาษาสวาฮีลี
การปกครอง: สาธารณรัฐ ประธานาธิบดี ระบบรัฐสภา

• ประธานาธิบดี : Évariste Ndayishimiye
• รองประธานาธิบดี : Prosper Bazombanza
• นายกรัฐมนตรี : Alain-Guillaume Bunyoni
 
ประกาศเอกราช

• จาก เบลเยียม : 1 กรกฎาคม พ.ศ. 2505
 
พื้นที่
• รวม: 27,830 ตารางกิโลเมตร (10,750 ตารางไมล์) (143)
• แหล่งน้ำ (%): 7.8%
ประชากร
• 2563 ประมาณ: 11,865,821 (77)
• สำมะโนประชากร 2551: 8,053,574
• ความหนาแน่น: 401.6 ต่อตารางกิโลเมตร (1,040.1 ต่อตารางไมล์) (20)
จีดีพี (อำนาจซื้อ) : 2562 (ประมาณ)
• รวม: $8.380 พันล้าน
• ต่อหัว: $727
จีดีพี (ราคาตลาด) : 2562 (ประมาณ)
• รวม: $3.573 พันล้าน
• ต่อหัว: $310
จีนี (2556): 39.2 ปานกลาง
เอชดีไอ (2562):  0.433 ต่ำ · 185
สกุลเงิน: ฟรังก์บุรุนดี (BIF)
เขตเวลา: UTC+2 (เวลาแอฟริกากลาง (Central Africa Time, CAT))
• ฤดูร้อน (เวลาออมแสง): UTC+2 (ไม่มี)
รหัสโทรศัพท์: 257
โดเมนบนสุด: .bi
1ประมาณค่าจากการถดถอย (regression) ค่า PPP อื่น ๆ บัญญัติไตรยางศ์จากค่าประมาณมาตรฐานล่าสุดของ International Comparison Programme
บุรุนดี (ฝรั่งเศสและKirundi: Burundi)  หรือเรียกอย่างเป็นทางการว่า สาธารณรัฐบุรุนดี (Kirundi: Republika y'u Burundi; ฝรั่งเศส: République du Burundi) หรือชื่อเดิมว่า อุรุนดี (อังกฤษ: Urundi) คือประเทศที่ตั้งอยู่ในภูมิภาคเกรตเลกส์ของแอฟริกา บุรุนดีมีพรมแดนทางเหนือจดประเทศรวันดา ทางใต้และตะวันออกจดประเทศแทนซาเนีย และทางตะวันตกจดสาธารณรัฐประชาธิปไตยคองโก บุรุนดีเป็นประเทศที่ไม่มีทางออกสู่ทะเล อย่างไรก็ดี ทางตะวันตกส่วนใหญ่ติดต่อกับทะเลสาบแทนกันยีกา (Lake Tanganyika) ชื่อบุรุนดีมาจากภาษากลุ่มบันตู ภาษายาวี
นอกจากจะเป็นประเทศที่ห่างไกลทางภูมิศาสตร์ มีความกดดันทางประชากร และมีทรัพยากรเบาบางแล้ว บุรุนดีเป็นหนึ่งในประเทศที่ยากจนและมีความลำบากมากที่สุดในแอฟริกาและโลก ขนาดเล็กของบุรุนดี ต่างจากปัญหาใหญ่ที่มีเกี่ยวกับการไกล่เกลี่ยพื้นที่ที่เป็นสิทธิ์ของชนกลุ่มน้อยตุ๊ดซี่ กับชนกลุ่มใหญ่ฮูตู
การแบ่งเขตการปกครอง

ประเทศบุรุนดีแบ่งเขตการปกครองออกเป็น 17 จังหวัด (province) ได้แก่
จังหวัดบูบันซา
จังหวัดบูจุมบูราไมรี
จังหวัดบูจุมบูรารูรัล
จังหวัดบูรูรี
จังหวัดคันคูโซ
จังหวัดชิบีโตเค
จังหวัดกีเตกา
จังหวัดคารูซี
จังหวัดคายันซา
จังหวัดคิรุนโด
จังหวัดมาคัมบา
จังหวัดมูรัมฟ์ยา
จังหวัดมูยิงกา
จังหวัดมวาโร
จังหวัดนโกซี
จังหวัดรูตานา
จังหวัดรูยีกี
แผนที่แสดงการแบ่งเขตการปกครองของประเทศบุรุนดี
นิกกี เฮลีย์

| นิกกี เฮลีย์ Nikki Haley |
| --- | --- |


ผู้แทนถาวรของสหรัฐประจำสหประชาชาติ คนที่ 29
ดำรงตำแหน่ง 27 มกราคม 2017 – 31 ธันวาคม 2018
ประธานาธิบดี: ดอนัลด์ ทรัมป์
รอง: Michele J. Sison
ก่อนหน้า: ซาแมนธา พาวเวอร์
ถัดไป: เฮทเทอร์ นิวเอิร์ท
ผู้ว่าการรัฐเซาท์แคโรไลนา คนที่ 116
ดำรงตำแหน่ง 12 มกราคม 2011 – 24 มกราคม 2017
รักษาการแทน: เค็น อาร์ด เกล็นน์ เอฟ. มักคอนเนลล์ แยนซีย์ มักกิล เฮนรี มักแมสเตอร์
ก่อนหน้า: มาร์ก แซนเฟิร์ด
ถัดไป: เฮนรี มักแมสเตอร์
 
ข้อมูลส่วนบุคคล
เกิด: นิมรตา รันธาวา  (1972-01-20) 20 มกราคม ค.ศ. 1972 (52 ปี) แบมเบิร์ก, รัฐเซาท์แคโรไลนา, สหรัฐ
พรรคการเมือง: พรรคริพับลิกัน
คู่สมรส: ไมเคิล เฮลีย์ (สมรส 2539)
บุตร: 2 3คน
การศึกษา: มหาวิทยาลัยเคลมสัน (วิทยาศาสตรบัณฑิต)

นิมรตา นิกกี  เฮลีย์ (สกุลเดิม: รันธาวา, 20 มกราคม 2515)  เป็นอดีตเอกอัครราชทูตสหรัฐอเมริกาประจำสหประชาชาติคนที่ 29  เธอเคยดำรงตำแหน่งประธานคณะมนตรีความมั่นคงแห่งสหประชาชาติ ใน พ.ศ. 2560 และ พ.ศ. 2561  เธอเคยดำรงตำแหน่งผู้ว่าการรัฐเซาท์แคโรไลนาคนที่ 116 และสมาชิกสภาผู้แทนราษฎรรัฐเซาท์แคโรไลนา เฮลีย์เป็นผู้ว่าการหญิงคนแรกของรัฐเซาท์แคโรไลนา และเป็นชาวอเมริกันเชื้อสายอินเดียคนที่ 2 ที่ดำรงตำแหน่งผู้ว่าการรัฐในสหรัฐ ถัดจากบ็อบบี จินดาล ซึ่งเป็นสมาชิกพรรคริพับลิกันเช่นกัน
ระหว่างการรณรงค์หาเสียงเลือกตั้งประธานาธิบดีสหรัฐ พ.ศ. 2555 มิตต์ รอมนีย์ ผู้สมัครรับเลือกตั้งเป็นประธานาธิบดีจากพรรคริพับลิกันมองว่า เฮลีย์มีคุณสมบัติเหมาะสมที่จะเป็นผู้สมัครรับเลือกตั้งในตำแหน่งรองประธานาธิบดีคู่กับเขา แต่เฮลีย์กล่าวว่าเธอจะปฏิเสธข้อเสนอใด ๆ ก็ตาม เนื่องจากดำรงตำแหน่งผู้ว่าการรัฐอยู่ เธอเป็นตัวแทนพรรคริพับลิกันในการแถลงตอบโต้คำแถลงนโยบายประจำปีของประธานาธิบดีบารัก โอบามา เมื่อวันที่ 12 มกราคม พ.ศ. 2559 ต่อมาเมื่อวันที่ 23 พฤศจิกายน พ.ศ. 2559 ว่าที่ประธานาธิบดีดอนัลด์ ทรัมป์ ได้เสนอชื่อเฮลีย์เป็นเอกอัครราชทูตสหรัฐประจำสหประชาชาติ ซึ่งเธอตกลงรับตำแหน่ง เฮลีย์ได้รับความเห็นชอบจากวุฒิสภาด้วยมติเสียงข้างมาก 96 ต่อ 4 และได้สาบานตนเมื่อวันที่ 25 มกราคม พ.ศ. 2560 ในปี พ.ศ. 2559 นิตยสาร ไทม์ ได้จัดเฮลีย์เป็นหนึ่งใน "บุคคลผู้ทรงอิทธิพลมากที่สุด 100 คนแรก"
ในฐานะเอกอัครราชทูตสหรัฐประจำสหประชาชาติ เฮลีย์ได้ยืนยันความตั้งใจของสหรัฐที่จะใช้กำลังทหารเพื่อตอบโต้การทดลองขีปนาวุธของเกาหลีเหนือต่อไปในช่วงวิกฤตการณ์เกาหลีเหนือ พ.ศ. 2560 การปฏิบัติหน้าที่เอกอัครราชทูตของเฮลีย์เป็นที่จับตามองในระดับสูง ซึ่งถือเป็นเรื่องไม่ธรรมดาสำหรับผู้ดำรงตำแหน่งเอกอัครราชทูตประจำสหประชาชาติ โดยมีสื่อบางสื่อคาดการณ์ว่าเธออาจได้เป็นรัฐมนตรีว่าการกระทรวงการต่างประเทศสหรัฐในอนาคต
ต่อมา เธอได้ประกาศลาออกจากตำแหน่งมีผลทันทีในวันที่ 31 ธันวาคม 2561
โรงเรียนศรีสำโรงชนูปถัมภ์

| โรงเรียนศรีสำโรงชนูปถัมภ์ Srisamrongchanupatham School> ที่ตั้ง |
| --- | --- |
97 หมู่ที่ 6 ถนนจรดวิถีถ่อง ตำบลคลองตาล อำเภอศรีสำโรง จังหวัดสุโขทัย 64120
ข้อมูล
ชื่ออื่น: ศ.ช. / S.CH. / SSR
ประเภท: รัฐ
คำขวัญ: ตรงต่อเวลา วาจาอ่อนหวาน การงานเต็มที่ ร่วมใจสามัคคี ทำดีเพื่อส่วนรวม   นตฺถิ ปญฺา สมา อาภา  (แสงสว่างใดเสมอด้วยปัญญาไม่มี) 
สถาปนา: 28 กันยายน พ.ศ. 2501
ผู้ก่อตั้ง: พจน์ จิตต์ภักดี
หน่วยงานกำกับ: สำนักงานเขตพื้นที่การศึกษามัธยมศึกษา เขต 38 สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1007640601
ผู้อำนวยการ: สมชาย ธรรมปรีชา (พ.ศ. 2547-ปัจจุบัน)
ระดับปีที่จัดการศึกษา: มัธยมศึกษา
สี:   เขียว    ขาว
เพลง: มาร์ช ศ.ช. / สามสี / ลาร่มจามจุรี
เว็บไซต์: http://www.ssr.ac.th
โรงเรียนศรีสำโรงชนูปถัมภ์ (Srisamrongchanupatham School) สำนักงานเขตพื้นที่การศึกษามัธยมศึกษา เขต 38 เป็นโรงเรียนประจำอำเภอศรีสำโรง จังหวัดสุโขทัย ก่อตั้งขึ้นเมื่อวันที่ 28 กันยายน 2501 ณ ทุ่งคลองกระบาย (โรงเรียนอนุบาลศรีสำโรงในปัจจุบัน) ตำบลสามเรือน อำเภอศรีสำโรง จังหวัดสุโขทัย ก่อนที่จะย้ายมาตั้งอยู่ ณ บ้านเลขที่ 97 หมู่ที่ 6 ตำบลคลองตาล อำเภอศรีสำโรง จังหวัดสุโขทัย ในปัจจุบัน
โรงเรียนศรีสำโรงชนูปถัมภ์ เป็นโรงเรียนสหศึกษา เป็นสถานศึกษาประเภทโรงเรียนมัธยมศึกษาขนาดใหญ่ จัดการศึกษาในระดับชั้นมัธยมศึกษาปีที่ 1-6 ตามหลักสูตรแกนกลางการศึกษาขั้นพื้นฐาน พ.ศ. 2551 มีนักเรียนทั้งสิ้น 1,394 คน ครูและบุคลากรทางการศึกษา 86 คน
ประวัติ

โรงเรียนศรีสำโรงชนูปถัมภ์ ก่อตั้งโดยประชาชนชาวอำเภอศรีสำโรง และนายพจน์ จิตต์ภักดี โดยการประชุมของประชาชนในท้องถิ่น เนื่องจากนักเรียนที่สำเร็จการศึกษาในระดับมัธยมศึกษาตอนต้น ต้องเดินทางไปเรียนที่อำเภอสวรรคโลก หรืออำเภอเมืองสุโขทัย ซึ่งทำให้ไม่ได้รับความสะดวกเท่าใดนัก
โรงเรียนได้ทำการก่อสร้างอาคาร ซึ่งคณะกรรมการโรงเรียนได้รับความช่วยเหลือและร่วมมือจากประชาชนหลายท้องที่ในการบริจาคเงินและทรัพย์สินต่างๆ จึงได้ก่อสร้างอาคารเรียนขนาด 4 ห้องเรียน ให้ชื่อว่าอาคาร "ศรีสุวรรณประชาเสริม" ตั้งอยู่ที่สาธารณะประจำตำบลสามเรือน (ทุ่งคลองกระบาย) มีนายพจน์ จิตต์ภักดี เป็นครูใหญ่คนแรก
ต่อมากรมวิสามัญศึกษา ได้อนุมัติการก่อสร้างอาคารเรียน แบบ 008 ขนาด 4 ห้องเรียน ในปี พ.ศ. 2505  โดยทางคณะกรรมการโรงเรียนวางโครงการขยายอาคารเรียนเป็น 7 ห้องเรียน ซึ่งได้ขอบริจาคเงินจากประชาชนสมทบเพิ่มเติม เปิดใช้ในปีการศึกษา 2506 โดยมีนายสุชาติ สุประกอบ เป็นผู้รักษาการครูใหญ่
นายแสวง ทองพันชั่ง หัวหน้าสถานีทดลองพืชไร่ศรีสำโรง และนายลออ นิลกำแหง ไปติดต่อขอที่ดินจากอาจารย์ถมยา บุญยเกตุ หัวหน้ากองค้นคว้าและทดลอง กรมกสิกรรม กระทรวงการเกษตร เนื่องจากได้รับอนุมัติจากกรมวิสามัญศึกษาให้ย้ายโรงเรียนศรีสำโรงชนูปถัมภ์ไปสร้างใหม่ในที่ดินของสถานีกสิกรรมศรีสำโรง ในปีการศึกษา 2510 แล้วจึงยกให้แก่กรมวิสามัญศึกษา เป็นจำนวน 70 ไร่ 45 ตารางวา และได้ย้ายมา ณ พื้นที่ปัจจุบันในภาคเรียนที่ 2 ปีการศึกษา 2513 และเปิดการสอนมัธยมศึกษาตอนปลาย (ม.ศ.4-ม.ศ.5) เมื่อปีการศึกษา 2519 และต่อมาโรงเรียนได้รับงบประมาณสิ่งก่อสร้างพร้อมทั้งโรงเรียนได้ซื้อที่ดินเพิ่มจนถึงปัจจุบัน ทำให้โรงเรียนศรีสำโรงชนูปถัมภ์ มีที่ดินประมาณ 82 ไร่ 6 ตารางวา ในปัจจุบัน
ปัจจุบัน โรงเรียนศรีสำโรงชนูปถัมภ์ ผ่านการประเมินโครงการ หนึ่งอำเภอ หนึ่งโรงเรียนในฝัน เป็นศูนย์พัฒนาการเรียนการสอนกลุ่มสาระการเรียนรู้คณิตศาสตร์  และศูนย์พัฒนาการเรียนการสอนกลุ่มสาระการเรียนรู้สุขศึกษาและพลศึกษา
ข้อมูลทั่วไปของโรงเรียน

คติพจน์ ตรงต่อเวลา วาจาอ่อนหวาน การงานเต็มที่ ร่วมใจสามัคคี ทำดีเพื่อส่วนรวม
ปรัชญา นตฺถิ ปญฺา สมา อาภา  แสงสว่างใด เสมอด้วยปัญญาไม่มี
สีประจำโรงเรียน เขียว - ขาว
อักษรย่อ ศ.ช.
ต้นไม้ประจำโรงเรียน ต้นจามจุรี
ที่ตั้ง 97 หมู่ 6 ถนนจรดวิถีถ่อง (ทางหลวงหมายเลข 101) ตำบลคลองตาล อำเภอศรีสำโรง จังหวัดสุโขทัย 64120
เว็บไซต์ โรงเรียนศรีสำโรงชนูปถัมภ์ เก็บถาวร 2010-03-29 ที่ เวย์แบ็กแมชชีน
พระพุทธรูป พระพุทธลีลาพัฒนามาตุภูมิ
อาคารสถานที่

อาคาร ๑ เป็นอาคารเรียนสำหรับกลุ่มสาระการเรียนรู้สุขศึกษาและพลศึกษา ศิลปะ และภาษาต่างประเทศ รวมไปถึงห้องสภานักเรียน
อาคาร ๒ เป็นอาคารสำหรับกลุ่มสาระการเรียนรู้วิทยาศาสตร์
อาคาร ๓ เป็นอาคารอำนวยการ
อาคาร ๔ ใช้สำหรับนักเรียนชั้นมัธยมศึกษาปีที่ 3-4 และห้องกลุ่มสาระการเรียนรู้ภาษาไทย คณิตศาสตร์ และสังคมศึกษาฯ
อาคาร ๕ ใช้สำหรับนักเรียนชั้นมัธยมศึกษาปีที่ 1-2 และห้องปฏิบัติการคอมพิวเตอร์
อาคาร ๖ ใช้สำหรับนักเรียนชั้นมัธยมศึกษาปีที่ 5-6 และห้องกลุ่มสาระวิทยาศาสตร์ ภาษาอังกฤษ งานแนะแนว กิจการนักเรียน และลานกิจกรรม
นอกจากนี้ยังมีอาคารต่าง ๆ ได้แก่ อาคารเรียนคหกรรม 1 หลัง อาคารเรียนอุตสาหกรรม 2 หลัง อาคารพลศึกษา ห้องสภานักเรียน โรงอาหาร โรงจอดรถ หอประชุมโรงเรียน หอประชุมการไฟฟ้าส่วนภูมิภาค อาคารศรีสุวรรณประชาเสริม (กลุ่มสาระการเรียนรู้ศิลปะ) โรงกลั่นน้ำ สนามฟุตบอล สนามบาสเกตบอล สนามวอลเลย์บอลชายหาด และศูนย์การเรียนรู้ 50 ปี ศรีสำโรงชนูปถัมภ์
เพลงประจำโรงเรียน

มาร์ชโรงเรียน (มาร์ช ศ.ช.) คำร้อง - ทำนอง โดย ธนิต ผลประเสริฐ บิดาของหม่อมสุจาริณี มหิดล ณ อยุธยา (ยุวธิดา ผลประเสริฐ)  และอดีตสมาชิกวงสุนทราภรณ์
สามสี คำร้อง - ทำนอง โดย อรุณ ชาญสุวรรณ ซึ่งเคยใช้เป็นเพลงมาร์ชโรงเรียนเพลงเก่า
ลาร่มจามจุรี เป็นเพลงที่ใช้ในโอกาสสำเร็จการศึกษาจากโรงเรียน
การศึกษา

ระดับชั้นมัธยมศึกษาตอนต้น (มัธยมศึกษาปีที่ 1-3) แบ่งออกเป็น 4 แผนการเรียนรู้ ได้แก่
1.แผนการเรียนรู้พิเศษวิทยาศาสตร์-คณิตศาสตร์
1.แผนการเรียนรู้เน้นวิทยาศาสตร์-คณิตศาสตร์
2.แผนการเรียนรู้เน้นภาษา-สังคม
3.แผนการเรียนรู้เน้นภาษา-สังคม-อาชีพ
ระดับชั้นมัธยมศึกษาตอนปลาย (มัธยมศึกษาปีที่ 4-6) แบ่งออกเป็น 4 แผนการเรียนรู้ ได้แก่
1.แผนการเรียนรู้พิเศษวิทยาศาสตร์-คณิตศาสตร์
2.แผนการเรียนรู้วิทยาศาสตร์-คณิตศาสตร์
3.แผนการเรียนรู้ศิลป์-คำนวณ
4.แผนการเรียนรู้ศิลป์-ภาษาจีน
ทำเนียบผู้บริหารโรงเรียน

| ลำดับ | รายนามผู้บริหารโรงเรียน | ตำแหน่ง | ระยะเวลาดำรงตำแหน่ง |
| --- | --- | --- | --- |
| 1 | นายพจน์ จิตต์ภักดี | ครูใหญ่ | พ.ศ. 2501 - 2505 |
| 2 | นายสุชาติ สุประกอบ | อาจารย์ใหญ่ | พ.ศ. 2506 - 2517 |
| 3 | นางลำดวน กำปั่นทอง | อาจารย์ใหญ่ | พ.ศ. 2517 - 2519 |
| 4 | นายลำยง บ่อน้อย | ผู้อำนวยการ | พ.ศ. 2520 - 2524 |
| 5 | นายจรูญ ฉ่ำกมล | ผู้อำนวยการ | พ.ศ. 2525 - 2527 |
| 6 | นายไพวัน คงกระพันธ์ | ผู้อำนวยการ | พ.ศ. 2527 - 2535 |
| 7 | นายอุทัย อินทนกูล | ผู้อำนวยการ | พ.ศ. 2535 - 2536 |
| 8 | นายดำรง ด่านสันตติวิวัฒน์ | ผู้อำนวยการ | พ.ศ. 2536 - 2545 |
| 9 | นายถวิล หิรัญศรี | ผู้อำนวยการ | พ.ศ. 2545 - 2547 |
| 10 | นายสมชาย ธรรมปรีชา | ผู้อำนวยการ | พ.ศ. 2547 - 2556 |
| 11 | นายอำนวย อินทโชติ | ผู้อำนวยการ | พ.ศ. 2557 - 2558 |
| 12 | ดร.มนตรี คงเจริญ | ผู้อำนวยการ | พ.ศ. 2558 - 2564 |
| 13 | นายพัฒนพงษ์ สีกา | ผู้อำนวยการ | พ.ศ. 2564 - 2566 |
| 14 | นายสรายุทธ เกษรพรหม | ผู้อำนวยการ | พ.ศ. 2566 - ปัจจุบัน |
แหล่งข้อมูลอื่น

โรงเรียนศรีสำโรงชนูปถัมภ์  เก็บถาวร 2010-03-29 ที่ เวย์แบ็กแมชชีน
Srisamrongchanupatham School, SSR
ภาพถ่ายทางอากาศจาก wikimapia
อีเธอเรียม

| --- | --- |

ผู้คิดค้น: วิตาลิก บูเตอริน เกวิน วูด
ผู้พัฒนา: Ethereum Foundation, Hyperledger, Nethermind, OpenEthereum, EthereumJS
รุ่นเปิดตัว: 30 กรกฎาคม 2015; 9 ปีก่อน (2015-07-30)
Stable release: London / 5 สิงหาคม 2021; 3 ปีก่อน (2021-08-05)
สถานะการพัฒนา: Active
การใช้งาน: EVM 1 Bytecode
เขียนโดยภาษา: Go, Rust, C#, C++, Java, Python
ระบบปฏิบัติการ: ข้ามแพลตฟอร์ม
แพลตฟอร์ม: x86-64, ARM
ขนาดไฟล์: 300 GB (2020-03)
ประเภท: Distributed computing
License: Open-source licenses
Active hosts: 10,335 (2021-01)
เว็บไซต์: ethereum.org
อีเธอเรียม (อังกฤษ: Ethereum) เป็นบล็อกเชนสำหรับการทำสัญญาอัจฉริยะแบบโอเพนซอร์ซ โดยมีคริปโทเคอร์เรนซีเป็นสกุลเงินหลักชื่อ อีเธอร์ (Ether) ใช้สัญลักษณ์ (ETH หรือ Ξ) โดยอีเธอเรียมเป็นสกุลเงินดิจิทัลที่มีมูลค่าสูงอันดับ 2 รองลงมาจากบิตคอยน์
อีเธอเรียมเริ่มพัฒนาในปี พ.ศ.2556 โดยโปรแกรมเมอร์ชาวรัสเซีย-แคนาดา ชื่อ วิตาลิก บูเตอริน (Vitalik Buterin (รัสเซีย: Вита́лик Буте́рин), หรือชื่อเต็มว่า Vitaly Dmitrievich Buterin (รัสเซีย: Вита́лий Дми́триевич Буте́рин)) และเริ่มระดมทุนในปีถัดมา โครงข่ายอีเธอเรียมได้เริ่มต้นเปิดใช้งานเมื่อวันที่ 30 กรกฎาคม 2558 โดยอนุญาตให้ผู้อื่นสามารถพัฒนาแอปพลิเคชันแบบไม่รวมศูนย์บนเครือข่ายและมีปฏิสัมพันธ์กันได้ การเงินแบบไม่รวมศูนย์เป็นรูปแบบหนึ่งในการใช้งานที่เป็นที่นิยมบนโครงข่ายอีเธอเรียมที่ผู้ใช้สามารถฝากถอนเงิน กู้เงิน หรือได้ดอกเบี้ยโดยที่ไม่ต้องมีคนกลางหรือธนาคาร อีเธอเรียมยังมีการใช้งานในการสร้างและแลกเปลี่ยนโทเคนที่ไม่สามารถทดแทนกันได้ หรือเอ็นเอฟที (NFT) ที่ใช้สำหรับการแลกเปลี่ยนซื้อขายผลงานทางศิลปะในลักษณะเดียวกับการซื้อขายภาพเขียน
บรันเดินบวร์ค-ปรัสเซีย

บรันเดินบวร์ค-ปรัสเซีย (เยอรมัน: Brandenburg-Preußen, อังกฤษ: Brandenburg-Prussia) เป็นรัฐร่วมประมุขที่เกิดจากการรวมตัวระหว่างดัชชีปรัสเซียและรัฐมาร์เกรฟบรันเดินบวร์คในปี ค.ศ. 1618
รัฐนี้ปกครองโดยสาขาของราชวงศ์โฮเอ็นโซลเลิร์นที่ก่อนหน้านั้นปกครองบรันเดินบวร์ค คำว่า "บรันเดินบวร์ค-ปรัสเซีย" เป็นคำที่ใช้เรียกรัฐร่วมประมุขนี้มาจนถึงปี ค.ศ. 1701 หลังจากนั้นก็เป็นที่รู้จักกันว่าราชอาณาจักรปรัสเซีย นอกจากนั้นก็ยังหมายถึงรัฐที่นำโดยบรันเดินบวร์คหลังจากปี ค.ศ. 1701 แต่หลังจากนั้นก็รู้จักกันเพียงสั้นๆ ว่า "ปรัสเซีย" หลังจากปี ค.ศ. 1806
ดูเพิ่ม

ปรัสเซีย
สหราชอาณาจักรโปรตุเกส บราซิล และอัลการ์วึช

สหราชอาณาจักรโปรตุเกส บราซิล และอัลการ์วึช (United Kingdom of Portugal, Brazil and the Algarves) เป็นราชาธิปไตยแบบพหุทวีป (pluricontinental) ได้สถาปนาขึ้นโดยการยกระดับอาณานิคมของโปรตุเกสคือ รัฐบราซิล ให้เป็นราชอาณาจักรและโดยสหภาพร่วมกันของราชอาณาจักรบราซิลและราชอาณาจักรโปรตุเกสและราชอาณาจักรอัลการ์วึชเป็นการสถาปนารัฐเดี่ยวที่รวมสามราชอาณาจักรเข้าด้วยกัน
สหราชอาณาจักรโปรตุเกส บราซิล และอัลการ์วึชได้มีการสถาปนาขึ้นในปีพ.ศ. 2358 จากการย้ายราชสำนักโปรตุเกสไปที่บราซิลและยังคงมีอยู่ประมาณหนึ่งปีหลังจากการเสด็จกลับของราชสำนักไปยังยุโรป ได้ถูกยุบโดยพฤตินัยในปีพ.ศ. 2365 เมื่อบราซิลประกาศอิสรภาพ การยุบสหราชอาณาจักรได้รับการยอมรับจากโปรตุเกสและโดยนิตินัยอย่างเป็นทางการในปีพ.ศ. 2368 เมื่อโปรตุเกสยอมรับเอกราชของจักรวรรดิบราซิล
ในช่วงระยะเวลาการดำรงอยู่ของสหราชอาณาจักรโปรตุเกส บราซิล และอัลการ์วึนั้นไม่สอดคล้องกับทั้งหมดของจักรวรรดิโปรตุเกส สหราชอาณาจักรค่อนข้างเป็นมหานครข้ามมหาสมุทรที่ซึ่งควบคุมจักรวรรดิอาณานิคมของโปรตุเกส ด้วยการครอบครองโพ้นทะเลในแอฟริกาและเอเชีย
ดังนั้นจากมุมมองของบราซิล การยกระดับสถานะขึ้นเป็นราชอาณาจักรและการสถาปนาสหราชอาณาจักรแสดงการเปลี่ยนสถานะจากอาณานิคมมาเป็นสมาชิกที่เท่าเทียมแห่งสหภาพทางการเมือง ในจุดเริ่มต้นของการปฏิวัติเสรีนิยม พ.ศ. 2363ในโปรตุเกส ได้มีความพยายามประนีประนอมในการปกครองตนเองและแม้แต่ของเป็นเอกภาพของบราซิลนำมาสู่การสิ้นสุดลงของสหราชอาณาจักรนี้
โรงเรียนวีรวัฒน์โยธิน

โรงเรียนวีรวัฒน์โยธิน เป็นโรงเรียนในตัวเมืองสุรินทร์แห่งที่ 3 (ไม่นับเป็นโรงเรียนประจำจังหวัดหรือโรงเรียนประจำอำเภอ) เป็นโรงเรียนมัธยมศึกษาขนาดใหญ่พิเศษ และเป็นโรงเรียนที่มีชื่อเสียงอีกแห่งหนึ่งของจังหวัดสุรินทร์
| โรงเรียนวีรวัฒน์โยธิน  จังหวัดสุรินทร์ Weerawatyothin School |
| --- | --- |
สัญลักษณ์โรงเรียนวีรวัฒน์โยธิน
ที่ตั้ง
1100 หมู่ 20 ชุมชนหนองโตงพัฒนา  ถนนคชสาร ตำบลนอกเมือง อำเภอเมืองสุรินทร์ จังหวัดสุรินทร์ 32000
ข้อมูล
ชื่ออื่น: ว.ธ. / WT
ประเภท: โรงเรียนมัธยมศึกษาขนาดใหญ่พิเศษ สหศึกษา
คำขวัญ: เลิศวิชา พัฒนาวีรวัฒน์ฯ ปฏิบัติดี ทวีเกียรติคุณ
สถาปนา: 4 กุมภาพันธ์ พ.ศ. 2537
ผู้ก่อตั้ง: คณะกรรมการบริหารโรงเรียนสิรินธร จังหวัดสุรินทร์
หน่วยงานกำกับ: กระทรวงศึกษาธิการ
รหัส: 1011320113
ผู้อำนวยการ: https://weerawat.thai.ac/home
ระดับปีที่จัดการศึกษา: ม.1-ม.6
สี: เหลือง-ความเป็นผู้มีปัญญา ความสง่า และความรุ่งโรจน์ของพระพุทธศาสนา แดง-พลังกล้าแกร่ง เข้มแข็ง ความสามัคคี และความมุ่งมั่น
เพลง: มาร์ชวีรวัฒน์โยธิน
เว็บไซต์: http://www.weerawat.ac.th/home
ที่ตั้ง

1100 หมู่ที่ 20 ถนนคชสาร ตำบลนอกเมือง อำเภอเมืองสุรินทร์ จังหวัดสุรินทร์ 32000
ประวัติ

ปี พ.ศ. 2534 คณะกรรมการบริหารโรงเรียนสิรินธร ได้มีมติมอบให้นายกิตติ สืบนุการณ์ เป็นผู้ดำเนินการจัดหาที่ดินก่อตั้งโรงเรียนมัธยมศึกษาเป็นแห่งที่ 3 ในตัวเมืองสุรินทร์ โดยได้รับการแนะนำและประสานงานของ นายเสนอ มูลศาสตร์ อดีตผู้ว่าราชการจังหวัดสุรินทร์ และนางปลั่งศรี มูลศาสตร์ อดีตผู้อำนวยการโรงเรียนสิรินธร ให้ขอความอนุเคราะห์ที่ดินจาก
จังหวัดทหารบกสุรินทร์ ซึ่งขณะนั้น พลตรีทวีสิทธิ์ หนูนิมิต เป็นผู้บังคับการจังหวัดทหารบกสุรินทร์ ได้มอบที่ดินที่อยู่ในความดูแลของจังหวัดทหารบกสุรินทร์ จำนวน 37 ไร่ 22 งาน 5 ตารางวา (บริเวณเยื้องศูนย์การศึกษานอกโรงเรียน จังหวัดสุรินทร์) ให้กับกรมสามัญศึกษาเพื่อตั้งโรงเรียนแบบสหศึกษา ในปีการศึกษา 2535 (หนังสือ ศธ.ที่ 0806/33909 ลงวันที่ 3 ธันวาคม 2534) เพื่อเป็นการขอบคุณจังหวัดทหารบกสุรินทร์ ที่มอบที่ดินให้จัดตั้งโรงเรียนครั้งนี้ และเพื่อระลึกถึงเกียรติประวัติวีรกรรมของผู้บังคับบัญชาหน่วยทหารคนแรกของเมืองสุรินทร์ คือ พลตรีหลวงวีรวัฒน์โยธิน สถานศึกษาแห่งนี้จึงได้ใช้นามว่า “โรงเรียนวีรวัฒน์โยธิน”
วันที่ 16 พฤศจิกายน 2535 นางละออ จองอยู่ ผู้อำนวยการโรงเรียนสิรินธรในขณะนั้นได้แต่งตั้งให้ นายกิตติ สืบนุการณ์ ผู้ช่วยผู้อำนวยการฝ่ายบริการไปดูแลโรงเรียนสิรินธร (สาขา) โดยใช้ชื่อว่า โรงเรียนสิรินธร สาขาวีรวัฒน์โยธิน ใช้อักษรย่อ ว.ธ. ในระยะแรก ได้สร้างอาคารเรียนชั่วคราว 1 ชั้น (ปัจจุบันเป็นที่ตั้งของสำนักงานเขตพื้นที่การศึกษามัธยมศึกษาสุรินทร์) ตั้งอยู่สุดซอยศรีจุมพล 2 ตำบลในเมืองและมีการสร้างอาคารสำนักงาน (ปัจจุบันเป็นอาคารสำนักงานเขตพื้นที่การศึกษามัธยมศึกษาสุรินทร์) ให้การจัดการเรียนการสอน การบริหารโรงเรียนตามโครงสร้างของการบริหารสถานศึกษา โดยได้รับการสนับสนุนจากส่วนราชการ เอกชน และชุมชน
วันที่ 4 กุมภาพันธ์ 2537 กระทรวงศึกษาธิการ ประกาศตั้งโรงเรียนรัฐบาลหลายแห่ง โดยหนึ่งในโรงเรียนเหล่านั้นมีชื่อ “โรงเรียนวีรวัฒน์โยธิน” (ว.ธ.) เป็นโรงเรียนรัฐบาลอีกแห่งหนึ่งใน
จังหวัดสุรินทร์ ได้แต่งตั้งให้ นายกิตติ สืบนุการณ์ เป็นผู้บริหารโรงเรียน และวันที่ 1 มีนาคม 2538 กระทรวงศึกษาธิการประกาศให้โรงเรียนวีรวัฒน์โยธินจัดการเรียนการสอนถึงระดับมัธยมศึกษาตอนปลาย (ตามคำสั่งที่ ศธ. 133/2538) หลังจากนั้นไม่นาน ในปี 2539 – 2540 ได้ย้ายสถานที่เรียนมาบริเวณฝั่งตะวันออกของโรงเรียน บนพื้นที่ตำบลนอกเมือง โดยสร้างอาคาร 1 (อาคารเรียนทั่วไป) อาคาร 2 (อาคารฝึกงาน) และโรงอาหาร ต่อมาในปี 2542 ได้สร้างอาคารอีก 1 หลัง คือ อาคาร 3 (อาคารเฉลิมพระเกียรติ 72 พรรษา) ปี 2543 
สร้างหอประชุมพลตรีหลวงวีรวัฒน์โยธิน ปี 2555 สร้างอนุสาวรีย์พลตรีหลวงวีรวัฒน์โยธิน ปี 2557 สร้างอาคาร 5
หลักสูตรการเรียนการสอน > มัธยมศึกษาตอนต้น

ห้องเรียนพิเศษเน้นวิทยาศาสตร์ คณิตศาสตร์ และภาษาอังกฤษ (Sciences Mathematics and English Program : SME)
ห้องเรียนพิเศษเน้นภาษาอังกฤษ (Intensive English Progran : IEP)
ห้องเรียนพิเศษเตรียมทหาร (Pre-Cadet : PC)
ห้องเรียนพิเศษกีฬา (กรีฑา) (Sport Program : SP)
ห้องเรียนปกติ (General Program : GP)
หลักสูตรการเรียนการสอน > มัธยมศึกษาตอนปลาย

ห้องเรียนพิเศษเน้นวิทยาศาสตร์ คณิตศาสตร์ และภาษาอังกฤษ (Sciences Mathematics and English Program : SME)
ห้องเรียนพิเศษกีฬา (กรีฑา) (Sport Program : SP)
แผนการเรียนวิทยาศาสตร์-คณิตศาสตร์ (Sciences-Mathematics Program : SM)
แผนการเรียนภาษาเพื่อการสื่อสาร (Language for Communication : LC) เลือกเรียน 1 ภาษา คือ ภาษาจีน ภาษาญี่ปุ่น ภาษาเขมร หรือภาษาเวียดนาม
แผนการเรียนภาษาอังกฤษ-ดนตรี (English-Music Program : E-Music)
แผนการเรียนเตรียมวิศวกรรมศาสตร์ (Pre-Engineering : Pre-EN)
หลักสูตรทวิศึกษา (Dual Education : DE) สาขาการโรงแรมและการอาหาร ร่วมกับวิทยาลัยอาชีวศึกษาสุรินทร์
ข้อมูลการจัดตั้ง

ปี พ.ศ. 2537 ประกาศจัดตั้งโรงเรียน
ปีการศึกษา 2538 เริ่มเปิดการจัดการศึกษาระดับมัธยมศึกษาตอนต้น
ปีการศึกษา 2540 จัดการเรียนการสอนระดับมัธยมศึกษาปีที่ 1 ถึงระดับมัธยมศึกษาปีที่ 6
ปีการศึกษา 2545 ได้รับการประกาศเป็นโรงเรียนนำร่องการใช้หลักสูตรการศึกษาขั้นพื้นฐานพุทธศักราช 2544 ตามพระราชบัญญัติการศึกษาขั้นพื้นฐาน พุทธศักราช 2542
การเข้าร่วมโครงการเพื่อยกระดับและพัฒนาคุณภาพของโรงเรียน

ปี 2554 ได้รับคัดเลือกให้เป็นต้นแบบโรงเรียนในฝันโรงเรียนดีประจำอำเภอ รุ่นที่ 3
ปี 2562 ได้รับคัดเลือกให้เป็นโรงเรียนมาตรฐานสากล (World Class Standard School) ในระดับ ScQA
อาณาเขตโรงเรียน

พื้นที่ 37 ไร่ 5 ตารางวา
ทิศเหนือ ติดชุมชนศรีจุมพล 1 และศรีจุมพล 2 ตำบลในเมือง
ทิศใต้ ติดถนนคชสาร ตำบลนอกเมือง
ทิศตะวันออก ติดถนนเลียบคลองชลประทาน
ทิศตะวันตก ติดสำนักงานขนส่งจังหวัดสุรินทร์ โดยมีสำนักงานเขตพื้นที่การศึกษามัธยมศึกษาสุรินทร์ อยู่ภายในบริเวณโรงเรียนด้านทิศตะวันตก